পূর্ব আফ্রিকা
পূর্ব আফ্রিকা, পূর্বাঞ্চলীয় আফ্রিকা বা আফ্রিকার পূর্বভাগ বলতে আফ্রিকা মহাদেশের পূর্বভাগের উপ-অঞ্চলটিকে বোঝানো হয়। এই অঞ্চলের ইতিহাস অত্যন্ত প্রাচীন ও এটিকে সঠিকভাবে সংজ্ঞায়িত করা দুরূহ। এই অঞ্চল প্রাকৃ্তিক ও নৃ্তাত্ত্বিক দিক দিয়ে সমৃদ্ধ। ইংরেজ,পর্তুগিজ,জার্মান ও ইতালীয় সাম্রাজ্যবাদীরা এই অঞ্চলে উপনিবেশ গড়েছে। উপনিবেশোত্তর যুগেও এই অঞ্চল অশান্ত থেকেছে। ঐতিহাসিক ওমানি সাম্রাজ্য ও ব্রিটিশ কর্তৃত্বাধীন পূর্ব আফ্রিকা অঞ্চল ও জার্মান পূর্ব আফ্রিকা অঞ্চলগুলির কারণে পূর্ব আফ্রিকা বলতে (বিশেষ করে ইংরেজি ভাষায়) বর্তমান কেনিয়া, তানজানিয়া ও উগান্ডা রাষ্ট্র তিনটিকে নিয়ে গঠিত অঞ্চলটিকে বোঝাতে পারে। তবে নামটি আরও ব্যাপক অর্থে ব্যবহৃত হয়েছে ও এখনও হয়ে থাকে, এবং এটিতে জিবুতি, ইরিত্রিয়া, ইথিওপিয়া ও সোমালিয়াও অন্তর্ভুক্ত থাকতে পারে।